**Ansøgning om tilladelse til nedlægning af 10 kV elkabel i søterritoriet.**

Vores Elnet A/S ønsker, at etablerer et nyt 10 kV elkabel mellem Avernakø og Korshavn, som ligger i det sydfynske øhav. Kablet skal erstatte det nuværende kabel som er nedslidt og som har været fejlramt gentagne gange på det sidste.

I forbindelse med etablering af det nye kabel, vil det på den del af strækningen som ligger parallelt med dæmningen, imellem de 2 øer, være muligt at fremfører kablet i et rør etableret ved en styrbar underboring.

Boringen parallelt med dæmningen udføres imellem "tørre" punkter på begge sider således at der ikke graves i søterritoriet.

**Tekniske informationer.**

Kabeltype, 3x95mm2 Pex-Al 12 kV (PEX-isoleret massivt aluminium kabel)

Krydsning af fjorden ønskes foretaget ved styrbar underboring af 1 eller 3 stk 125mm rør som bores fra mark til mark på begge sider af fjorden.

Rørtype 125mm PN10 rør for styrbar underboring.

Samlet længde ca. 550 meter.

Der anvendes traditionelt boreudstyr (no-dig) med borestænger, som ikke forventes at være årsag til særlige støjgener på det pågældende sted, i forbindelse med udførelsen.

**Tidsplan.**

Arbejdet ønsket foretaget i maj 2019.

Den forventede varighed for udførelse af den styrbare underboring incl. tilbagetrækning af foringsrør er ca. 5 arbejdsdage.

**Søkort/Koordinatliste.**

Vedhæftet fremsendes søkort med angivelse af den planlagte kabeltracé, samt plan med angivelse af koordinatpunkter for den planlagte tracé.

Efter færdiggørelse og indmåling fremsendes tegning med angivelse af endelige koordinater.

**Miljøkonsekvensvurdering.**

Som følge af den valgte arbejdsmetode til krydsning af havet (styrbar underboring), vurderes det at udførelsen af arbejdet ikke vil give anledning til miljømæssige påvirkninger på de naturbeskyttede områder.

På baggrund af den valgt udførelsesmetode håber Vores Elnet A/S at det ikke er nødvendigt at udarbejdes en miljøkonsekvensvurdering forud for ansøgning om tilladelse.

**Øvrige relevante oplysninger.**

Som en del af reetableringen af opgravede arealer vil de opgravede materialer så vidt muligt blive lagt tilbage som det lå.

Det eksisterende 10kV kabel som er et plastkabel, det indeholder ikke olie, vi blive liggende på den nuværende placering langs dæmningen.

Relevante ledningsejere vil blive kontaktet med henblik på deltagelse i den styrbare underboring, fx TDC og lokalt vandværk.